《题墨江手卷》
明代·谭大初

始兴江水色如墨，幽人卜筑江之侧。临流染翰几经年，洗耳濯缨聊自适。

牛刀小试非吾心，拂袖归来头尚黑。得鲜呼酒发浩歌，长啸一声江月白。

作者简介：谭大初，字宗元，号次川。始兴人。明世宗嘉靖十七年（一五三八）进士。初授工部主事，历官至南京户部尚书。尝力荐海瑞。卒年七十五。著有《次州存稿》。《明史》卷二○一、清温汝能《粤东诗海》卷二四等有传。